Pamanasan global iki nyebabaké suhu lan kandhutan asem banyu owah. Rong faktor iku nyebabaké terumbu karang ana pamutihan lan suwé-suwé terumbu karang rusak lan mati. Rusaké terumbu karang iki nyebabaké ékosistem banyu ora imbang lan kèwan sarta tetuwuhan mati. Curesé kèwan lan tetuwuhan nyebabaké papan tuwuh lan uripé dadi pindhah ing laladan liyané, amarga papan sadurungé suhuné owah lan ora cocog kanggo urip. Ing segara terumbu karang akèh kang cures amarga suhu segara kepanasèn lan wernaé ilang. Para panaliti ngètung menawa 15 ganti 37 persèn spèsiès ing bumi cures ing taun 2050. Sakliyané iku babagan tetanèn lan budidaya iwak uga nandang akibat iki, amarga owahé gunggung iwak ing segara. Ing bebrayan banyu resik bisa suda 10% nganti 30% utamané ing laladan tropis garing. Langkané banyu iki nandang ing yutanan manungsa ing laladan Asia Pasifik amarga usum ketiga kang dawa lan anané banyu segara kang nyesep menyang lemah. Masarakat ing pinggir pasisir kang nandang kedadéan iki.